Zriaďovateľ:
AMOSkids plus s.r.o., Šusteková 31, 851 04 Bratislava
Prevádzka:
Zariadenie starostlivosti o deti do 3 rokov veku dieťaťa AMOSkids montessori, Padlých hrdinov 11, 82106 Bratislava


VÝROČNÁ SPRÁVA O ČINNOSTI A HOSPODÁRENÍ ZARIADENIA SOCIÁLNYCH SLUŽIEB ZA ROK 2025


[image: ]















OBSAH:

1. Základné informácie o zriaďovateľovi
2. O nás - príhovor pani riaditeľky
3. Prehľad poskytovaných sociálnych služieb v roku 2025
4. Zhodnotenie hospodárenia v roku 2025



















1. Základné informácie o zriaďovateľovi
Obchodné meno alebo názov právnickej osoby:

AMOSkids plus s.r.o.

Sídlo:

Šusteková 2690/31, 851 04 Bratislava
Prevádzka:
AMOSkids montessori ul.Padlých hrdinov 11, 821 06 Bratislava

Právna forma:
Spoločnosť s ručením obmedzeným
IČO:   
47 816 058 
DIČ:
2024108515

Kontakt:
Tel.číslo:		 +421 911 786 165
e-mail: 		kontakt@amoskids.sk
www stránka: 	www.amoskids.sk 

Dátum zápisu do registra poskytovateľov služby : 28.06.2014




2. O nás
Zariadenie pre deti do 3 rokov AMOSkids prevádzkujeme od roku 2011.
Prečo jasle a AMOSkids?
Volám sa Svatava Štuhlová (1974)  a narodila som sa v  Bratislave.
Vyštudovala som Pedagogickú fakultu UK v Bratislave odbor špeciálna pedagogika- pedagogika mentálne postihnutých, ihneď po ukončení SZŠ odbor detská sestra.
Skoro 10 rokov som pracovala ako špeciálny pedagóg  v škole pre mentálne a viacnásobne postihnuté detičky. Som zakladateľkou AMOSkids.


Prečo je AMOSkids.
  
Pretože chcem, aby naši drobci dostali „mamičkovský prístup“ s pohladením, lásku, pocit bezpečia a istoty v našich náručiach. A tiež chcem, aby si naši drobci budovali režim dňa s istou dávkou disciplíny, správne sebaobslužné návyky, základy slušného správania, zdravé sebavedomie a hlavne zdravé sociálne kontakty s rovesníkmi. A to všetko chcem v prepojení montessori pedagogiky  s klasickou pedagogikou, so zdravou výživou, zdravým a pozitívne stimulujúcim prostredím v spolupráci s rodinou. Vďaka nášmu synčekovi miera mojej empatie a „súcitu“ s mamičkami, ktoré musia ísť do práce od svojich detičiek, rastie úmerne s vekom nášho syna. Preto chcem, aby detičky v našich jasličkách a aj škôlke boli šťastné, usmiate, aby vedeli, že aj keď im vybehne slzička, my im ju utrieme s láskou a v objatí im dokážeme po chvíľke smútku vyčariť úsmev  na tváričke. A samozrejme... sa chceme aj vyblázniť a vyjašiť. 

Prečo montessori pedagogika?
Úspešné prepojenie pedagogického vzdelania s úžasnými montessori prístupom a pomôckami nám umožňujú úspešne a v plnej miere realizovať aj inklúziu deti s NKS, DS, PAS a DMO.
Zabezpečujeme poldennú a celodennú formu starostlivosti o detičky.
Náš tím tvoria 2 opatrovateľky plus detská sestra a špeciálny pedagóg.







3. Prehľad o poskytovaní sociálnej služby v roku 2025
Naše zariadenie sociálnych služieb pre deti do 3 rokov bolo otvorené celý kalendárny rok 2025.
Deťom sme v zmysle vyhlášok RUVZ poskytovali služby vo všetkých oblastiach ich osobnostného rozvoja.
Podarilo sa nám adekvátnymi spôsobmi a metódami  adekvátne nahradiť rôzne spoločensko-kultúrne podujatia realizované v minulých rokoch.
Vďaka online školeniam pedagógov sme sa posunuli ako zamestnanci aj v oblasti nášho odborného vzdelania a následne skvalitnili  starostlivosť o deti.
Program divadielok, vláčik Prešporáčik, keramická dielňa, vystúpenie kúzelníka, Šaša Jaša.... Boli krásnym spestrením dní v jasličkách. Program Zdravé nôžky, joga boli zamerané na  rozvoj jemnej a hrubej motoriky detičiek.
Tvorivý ateliér vytvorený v zariadení, denne používaný, skvele doplnil poskytovanie služieb v AMOSkids.
Záhradu sme doplnili o nové herné prvky, zrenovovali drevené terasové sedenie. 
Veľa aktivít sme realizovali v záhrade.
Vychádzky do blízkeho okolia boli spestrením každodenného života malých jasličkárov v našom zariadení.


3.1. Opis rozsahu sociálnych služieb, výchovno-vzdelávacie ciele a štruktúra prijímateľov


Naše zariadenie poskytuje sociálnu službu na podporu zosúladenia rodinného života a pracovného života sa poskytuje rodičovi alebo fyzickej osobe, ktorá ma dieťa zverené do osobnej starostlivosti na základe rozhodnutia súdu v čase
a) Prípravy na trh práce alebo v čase vykonávania aktivít spojených so vstupom alebo s návratom na trh práce, poskytovaním starostlivosti o maloleté dieťa,
b) Prípravy na povolanie štúdiom na SŠ alebo VŠ alebo v čase vykonávania zárobkovej činnosti, poskytovaním starostlivosti o dieťa do 3 rokov veku dieťaťa alebo  do 6 rokov veku, ako aj dieťaťom s nepriaznivým zdravotným stavom a rôznymi zdravotnými znevýhodneniami.
Zariadenie starostlivosti o deti do 3rokov veku dieťaťa AMOSkids montessori, poskytuje obslužné a odborné činnosti podľa zákona č. 448 / 2008 a to:
Priestory súčasnej prevádzky zariadenia boli schválené a uvedené do prevádzky na základe kolaudačného rozhodnutia v októbri 2015 a spĺňajú všetky požiadavky zariadenia pre deti. 
Starostlivosť o deti realizujeme vo viacerých zložkách:
1. Odborné - bežná starostlivosť o deti, výchova
2. Obslužné - stravovanie
3. Iné činnosti – záujmová činnosť, stretnutia s rodičmi

3.2 Popis činností
1. ODBORNÉ ČINNOSTI zahŕňajú viaceré zložky :
Deti dostávajú denne 4x stravu. Pred každou konzumáciou jedla je potrebné každému dieťaťu umyť ruky po použití nočníka, WC, alebo prebaľovaní. Po podávaní jedla sebaobslužné činnosti opäť. Prezliekanie obliatych, špinavých odevov denne niekoľkokrát. Upratovanie stolov po konzumácii jedla. Starostlivosť o prostredie okolo seba je súčasťou denných aktivít v zariadení. Zoznam odborných činností sa odvíja od denného harmonogramu v zariadení.
7:00 – 8:00 hod.      	Zdr.filter pri preberaní dieťaťa od rodiča.
 			Schádzanie sa detí. 
			Raňajky  do 7,00
Hry a hrové činnosti, pohybové a relaxačné cvičenia, edukačné aktivity.
Medzi jednotlivými činnosťami prebaľovanie, WC, umývanie rúk.
8:15 – 8:45 hod.  	 	Pohybová príprava, bosé nôžky, joga, dychové cvičenia, zumba.
                             	Osobná hygiena.
8:45 – 9:15 hod.  		Desiata, osobná hygiena.
9:15 – 10:30 hod.  	Hry a hrové činnosti.
Pohybové a relaxačné cvičenia.
Edukačné aktivity.
Pohybové aktivity.
Krúžky: plávanie, džudo, zumba, korčuľovanie.
Terapie: muzikoterapia, logopédia, arteterapia.
Osobná hygiena.
10:30 – 11:15 hod.            Pobyt na dvore,  vychádzky.
11:15 – 12:00 hod.  	Osobná hygiena, obed, osobná hygiena.
12:00 – 14:30 hod.  	Rozprávka, uspávanka, odpočinok.
14:30 – 15:00 hod.  	Osobná hygiena, olovrant, osobná hygiena.
15:00 – 17:30 hod.  	Záujmové činnosti-krúžky.
 			Hry a hrové činnosti.
Pobyt vonku, odchody detí domov.

Stimulácia komplexného vývinu dieťaťa so zdravotným postihnutím je odborná činnosť, ktorej obsahom je vykonávanie postupov a techník, ktoré podporujú psychomotorický vývoj dieťaťa, rozvoj komunikácie a adaptáciu dieťaťa na okolité prostredie v súlade s jeho individuálnymi potrebami a schopnosťami, a ktorá je zameraná aj na posilnenie schopností členov rodiny dieťaťa so zdravotným postihnutím v oblasti starostlivosti o toto dieťa.
· Rozvoje jemnej a hrubej motoriky
· Rozvoj zmyslov
· Osvojenie si a rozvoj sebaobsluhy
· Učenie samostatnosti
· Rozvoj sociálnych kontaktov a zručností

Zložky výchovy :
· Rozumová výchova: zaoberá rozvojom jazyka ako komunikačného nástroja. Hlavným cieľom je rozvoj myslenia a reči, rozvoj tvorivej činnosti a zmyslového vnímania.
Metódy rozumovej výchovy: hrové činnosti na pomenovanie, riekanky a básničky, čítanie kníh. Raný kruh ako forma stimulácie reči u detí. Puzzle, kocky, stavby z drevených kociek.
· Praktický život : činnosti zamerané na sebaobsluhu, starostlivosť o seba a okolie
· Zmyslová výchova : rozvoj všetkých zmyslov prostredníctvom montessori materiálov
· Matematické predstavy a myslenie: aktivity na základne pojmy, čísla


   3.3     OBSLUŽNÉ ČINNOSTI vychádzajú z uspokojovania základných biologických potrieb detí do 3 rokov.        
-     Starostlivosť o deti
· Kŕmenie
· Prebaľovanie
· Umývanie zúbkov
· Umývanie rúk, tváre
· Sprchovanie
· Odplienkovávanie 
· Osvojenie si používania nočníka, toalety

   3.4     INÉ ČINNOSTI sú doplnkovými činnosťami, ktoré dopĺňajú kvalitu poskytovanej sociálnej služby v našom        
             zariadení. Výchovno- vzdelávajúcej činnosti, ktorá sa realizuje na základe tematického plánu výchovy.  
             Organizovanie výletov, narodeninových osláv pre deti, divadelné predstavenia v našom zariadení. Stretávanie
             rodičov pri oslavách MDD, vianočné posedenie. Celý personál zariadenia sa stará o adekvátnu výzdobu   
             priestoru a samozrejme čistotu a upratanie pomôcok atď. Komunikácia s rodičmi denne ohľadom detí a ich   
             napredovania vo všetkých oblastiach ich rozvoja. Personál denne pripravuje pomôcky, hračky podľa 
             tematického plánu.
Tvorivé dielničky k sviatkom : MDD, Vianoce
Vianočná besiedka pre všetkých rodičov.
10 návštev detských divadielok v AMOSkids montessori
Fašiangový a Valentinsky karneval
Rodič (zákonný zástupca ) dieťaťa, je povinný vždy pri príchode do ZSD informovať personál, ktorý dieťa preberá o jeho zdravotnom stave. O zmenách vo fyzickom ako aj psychickom rozpoložení, prípadne užívaných liekoch. V prípade, že dieťa javí známky začínajúceho ochorenia – zvýšená teplota, zelený soplík, kašeľ, vyhradzuje si prevádzkovateľ zariadenia právo neprijať  dieťa do dennej služby, nakoľko by vzniklo riziko možnej infekcie v zariadení. Absenciu dlhšiu ako 3 dni pre chorobu je potrebné po návrate do kolektívu podložiť vyjadrením od pediatra a o bezinfekčnosti a schopnosti nastúpiť do kolektívu.
4. Zhodnotenie hospodárenia za rok 2025
4.1 Zhodnotenie základných údajov v ročnej závierke :
      Aktíva tvorí obežný majetok v hodnote 			              		25.479 €                                
      Aktíva sa zvýšili oproti minulému roku o sumu			                            3.438 €

     

    Pasíva, časť vlastné imanie tvoria :
     Základné imanie v sume						            5.000 €                       
     Fondy zo zisku							               500 €
     Nerozdelený zisk minulých rokov					                       13.058 €
     Výsledok za účtovné obdobie 2025 po zdanení zisk             			            2.938 €

    Pasíva, časť záväzky tvoria :
    Dlhodobé záväzky							               723 €
    Krátkodobé záväzky						                         2.926 €
    Krátkodobé rezervy                                                                                                    334 €

     Tržby z predaja služieb AMOSkids plus s.r.o. za rok 2025 			           49.027 €
     Náklady za rok 2025  				                                                  45.749 €

     Výsledok hospodárenia pred zdanením za rok 2025   				3.278 €
     Výsledok hospodárenia po zdanení za rok 2025 				             2.938 €

4.2 Prehľad ročných príjmov v členení na zdroje :
     Bežné úkony starostlivosti o deti + výchova  		  		           49.027 €

4.3 Výnosy a náklady na jedného prijímateľa sociálnej služby :
      Náklady na jedno dieťa za mesiac   					              381 €
      Výnos na jedno dieťa za mesiac                                         		              409 €

Vypracovala : Mgr. Svatava Štuhlová

